การทำความสะอาดและผลัดเซลล์ผิว การโกนและการเล็ม เติมความชุ่มชื้นและปกป้องผิว
คลีนเซอร์ที่ดีนั้นจะช่วยทำความสะอาดอย่างล้ำลึกและกำจัดสิ่งอุดตันในรูขุมขนที่จะก่อให้เกิดสิว อย่าใช้แค่สบู่ก้อนซึ่งจะทำให้หน้าแห้งและทำให้ผิวลอกหรือทำให้ระคายเคือง มองหาคลีนเซอร์ที่ทำจากวัตถุดิบธรรมชาติที่เหมาะสมกับประเภทของผิวของเราไม่ว่าจะผิวแห้ง ผิวมัน หรือผิวผสมก็ตาม  การใช้น้ำมันทำความสะอาดเป็นวิธีที่ยอดเยี่ยมในการทำความสะอาดผิว อาจจะดูขัดกับความรู้สึก แต่การใช้ส่วนผสมของน้ำมันธรรมชาติทำความสะอาดผิวจะช่วยกำจัดสิ่งสกปรกโดยไม่ระคายเคืองผิวหน้า นี่เป็นตัวเลือกที่ดีมากสำหรับผิวทุกชนิด โดยเฉพาะคนที่กำลังเป็นสิว หากต้องการคลีนเซอร์ที่มีส่วนผสมที่มีประสิทธิภาพในการรักษาสิว ให้มองหาคลีนเซอร์ที่มี salicylic acid, glycolic acid, หรือ benzyl peroxide ซึ่งมีคุณสมบัติต้านแบคทีเรียและรักษาสิวได้ การล้างหน้ามากกว่าหนึ่งครั้งต่อวันจะทำให้ผิวแห้ง เลือกว่าจะล้างหน้าทุกเช้าหรือทุกคืน แต่ไม่ใช่ทั้งสองเวลา หากต้องการคืนความสดชื่นให้ล้างหน้าด้วยน้ำเย็นหรือน้ำอุณหภูมิห้องโดยไม่ใช้คลีนเซอร์  อย่าใช้น้ำร้อน น้ำร้อนจะทำให้ผิวแห้ง ให้ใช้น้ำเย็นหรือน้ำอุณหภูมิห้องแทน ซับหน้าให้แห้งแทนการถูด้วยผ้าเช็ดตัว การสัมผัสผิวหน้าแรงๆ จะทำให้ต่อไปผิวจะไม่เต่งตึง หากทาครีมกันแดดในช่วงกลางวันก็ควรล้างหน้าก่อนนอน ครีมกันแดดที่ใช้อาจมีส่วนผสมที่ทำให้เกิดสิวได้หากทาทิ้งไว้ข้ามคืน ในทางตรงกันข้าม ถ้าเราไม่ได้เหงื่อออกหรือใช้ครีมกันแดดระหว่างวัน ก็สามารถพักผิวและไม่ล้างหน้าสักวันก็ได้ การใช้สครับหรือแปรงขัดผิวหน้าทุกๆ สองสามวันจะช่วยกำจัดเซลล์ผิวที่ตายแล้วและสิ่งสกปรกที่ยังออกไม่หมดในการล้างหน้าปกติ การขัดผิวจะทำให้ผิวกระจ่างใสและสุขภาพดีขึ้น และยังช่วยเตรียมผิวหน้าสำหรับการโกนหนวด โดยทำให้ขนและผิวอ่อนนุ่มลง ทำให้โกนขนได้นุ่มนวลและละเอียดมากขึ้นและเกิดรอยแผลและการระคายเคืองน้อยลง  เมื่อขัดผิวด้วยสครับ นวดสครับบนใบหน้าเป็นวงกลมเบาๆ แล้วล้างออก แปรงขัดหน้าแห้งๆ เป็นอีกทางเลือกหนึ่งที่มีประสิทธิภาพในการขัดผิว เลือกซื้อแปรงที่ใช้กับใบหน้าโดยเฉพาะ ก่อนจะทำความสะอาด ใช้แปรงเพื่อกำจัดผิวที่ตายแล้ว ให้แน่ใจว่าผิวแห้งดีในขณะที่ใช้แปรงเพราะจะใช้งานไม่ได้ดีหากใช้เวลาผิวเปียก ไม่ว่าเราจะโกนหนวดออกหมด หรือไว้หนวด หรือไว้เคราก็ตาม เราต้องโกนบางส่วนของใบหน้าทุกๆ สองสามวัน ซื้อที่โกนหนวดที่คมและคุณภาพดีมาใช้ แทนการซื้ออันที่ถูกที่สุด ผิวของเราจะสัมผัสและดูดีกว่าหากใช้ที่โกนหนวดที่ออกแบบมาสำหรับการโกนที่ละเอียดและสม่ำเสมอกัน  หากใช้มีดโกนแบบใช้แล้วทิ้ง ให้แน่ใจว่าเลือกยี่ห้อที่มีใบมีดคู่ ซึ่งจะมีประสิทธิภาพและสะอาดกว่าการโกนด้วยใบมีดเดี่ยว สามารถใช้เครื่องโกนหนวดอัตโนมัติได้หากไม่ต้องการการโกนที่เนี๊ยบมาก ที่โกนแบบนี้ควรใช้กับผิวแห้งๆ ใบมีดตรงจะโกนได้เรียบและเนี๊ยบ หากตัดสินใจว่าจะซื้อใบมีดตรงแล้ว จะต้องฝึกฝนสักหน่อยเพื่อจะได้โกนได้โดยไม่บาดตัวเอง ความอุ่นของน้ำจะทำให้ผิวและขนอ่อนนุ่มลง ทำให้โกนได้ง่ายขึ้น สิ่งสำคัญอีกอย่างคือการล้างผิวก่อนเพื่อกำจัดสิ่งสกปรกและแบคทีเรียบนพื้นผิวเผื่อว่าจะโดนบาดเวลาโกน ขั้นตอนนี้จะทำให้หน้าลื่น ซึ่งจะทำให้ใบมีดเลื่อนไถลไปบนผิวได้อย่างไหลลื่น อย่าโกนหน้าที่แห้งหรือโกนโดยไม่ใช้ครีม ยกเว้นแต่ว่าจะใช้ที่โกนหนวดไฟฟ้า  มองหาครีมหรือเจลโกนหนวดที่มีสารเคมีน้อย ซึ่งสารเคมีจะทำให้ผิวแห้งหรือทำให้หน้าระคายเคือง ทิ้งครีมโกนหนวดไว้บนหน้าสักสองสามนาทีเพื่อให้ผิวและขนอ่อนนุ่มลงมากขึ้นก่อนการโกน ไม่จำเป็นต้องใช้แรงกดมีดโกนเวลาเอามันไปใกล้หน้า หากใบมีดนั้นคมพอที่โกน มันก็จะทำหน้าที่นั้นให้เอง ให้แน่ใจว่าโกนไปตามทางขนเท่านั้น ไม่ใช่ย้อนขน เพื่อความปลอดภัยและประสิทธิภาพที่ดีกว่า  หากจะโกนตอขนที่งอกมาหลายอาทิตย์แล้ว ควรเล็มก่อนโดยใช้ที่เล็มเครา ให้สั้นที่สุดเท่าที่จะทำได้ก่อนการโกน จุ่มมีดโกนลงในน้ำอุ่นทุกๆ สองสามนาที เพื่อล้างสิ่งที่อุดตันจากการโกน ดึงผิวให้ตึงในขณะโกนเพื่อให้โกนได้เนียนที่สุด ใช้น้ำเย็นเพื่อชโลมใบหน้าและชะลอเลือดที่เกิดจากรอยบาด ซับให้แห้งด้วยผ้าขนหนู อย่าถูแรงๆ ใช้มอยซ์เจอร์ไรเซอร์ที่จะลดความระคายเคืองจากการโกน ให้แน่ใจว่าผลิตภัณฑ์ที่ใช้ไม่มีส่วนผสมที่จะทำให้แสบหน้า ใช้ที่เล็มเคราหรือกรรไกรเล็มเส้นขนที่เหลือบนใบหน้าให้ดูเรียบร้อย ไม่ว่าจะใช้ครีม น้ำมันไม่เข้มข้น หรือผลิตภัณฑ์อื่นๆ ก็ตาม เป็นความคิดที่ดีที่จะเติมความชุ่มชื้นให้กับผิวทุกวันหลังจากล้างหน้า การทำเช่นนี้จะช่วยให้ผิวคงความยืดหยุ่นและปกป้องผิวจากการรู้สึกคันหรือการลอก เลือกใช้มอยซ์เจอร์ไรเซอร์ที่เหมาะสมกับผิวของเรา  ถ้าเป็นคนผิวแห้ง เลือกมอยซ์เจอร์ไรเซอร์ที่มีส่วนผสมอย่าง น้ำมันโอลีฟ น้ำมันอาร์แกน เชียบัตเตอร์ และน้ำมันลาโนลิน ถ้าเป็นคนผิวมัน เลือกมอยซ์เจอร์ไรเซอร์ที่มีส่วนผสมบางเบาที่จะไม่ติดหนึบอยู่บนผิวของเราทั้งวัน ถ้าไม่เติมความชุ่มชื้นในส่วนอื่นของใบหน้า อย่างน้อยก็ทาครีมรอบดวงตาสักนิด ผิวในบริเวณนั้นมักจะเหี่ยวเมื่อเวลาผ่านไป และการทาครีมจะช่วยให้มันดูดีขึ้น การเติมความชุ่มชื้นในบริเวณนี้สำคัญมากโดยเฉพาะในผู้ชายที่มีอายุมาก แต่ก็ไม่เร็วเกินไปที่จะเริ่มทำขั้นตอนนี้ในกิจวัตรประจำวัน ไม่จำเป็นต้องออกไปซื้อครีมแพงๆ ใช้มอยซ์เจอร์ไรเซอร์ที่ใช้เป็นประจำ หรือแต้มน้ำมันมะพร้าวไปรอบๆ ดวงตา ผิวบนริมฝีปากของเราจะไม่มีต่อมน้ำมันเหมือนกับส่วนอื่นบนใบหน้า ดังนั้นริมฝีปากจะแห้งและแตกได้ง่ายมาก ใช้ลิปมันหรือน้ำมันมะพร้าวเล็กน้อยเพื่อรักษาให้ริมฝีปากดูดีอยู่เสมอ อาจต้องใช้ลิปมันบ่อยขึ้นในฤดูหนาว ผิวหน้านั้นถูกทำร้ายจากแสงแดดได้ง่าย ดังนั้นการทาครีมกันแดดทุกครั้งที่ออกไปข้างนอกจึงสำคัญมาก เราสามารถยิงปืนนัดเดียวได้นกสองตัวด้วยการทามอยซ์เจอร์ไรซ์เซอร์ที่มีค่า spf เกิน 15 ในฤดูหนาว และ เกิน 30 ในฤดูร้อน อย่าลืมปกป้องริมฝีปากจากแสงแดดด้วยเช่นกัน การใส่แว่นกันแดดในฤดูร้อนจะช่วยป้องกันผิวรอบดวงตาที่บอบบาง
มองหาคลีนเซอร์ที่เหมาะกับผิวของเรา. ล้างหน้าวันละหนึ่งครั้ง. อย่านอนทั้งที่ทาครีมกันแดดหรือผลิตภัณฑ์อื่น. ขัดผิวทุกๆ สองสามวัน. ใช้ที่โกนหนวดดีๆ. ล้างหน้าด้วยน้ำอุ่น. ทาครีมโกนหนวดในขณะที่หน้ายังเปียกอยู่. โกนอย่างถูกวิธี. ล้างหน้าด้วยน้ำเมื่อโกนเสร็จ. ทามอยซ์เจอร์ไรเซอร์. เล็มขนบนใบหน้า. ใช้มอยซเจอร์ไรเซอร์สำหรับทุกวัน. เติมความชุ่มชื้นรอบๆ ดวงตา. เติมความชุ่มชื้นให้กับปาก. ใช้ครีมกันแดด.
https://www.wikihow.com/Care-for-Your-Face-(Males) https://www.wikihow.com/Care-for-Your-Face-(Males) https://www.wikihow.com/Care-for-Your-Face-(Males)
Cleansing and Exfoliating Shaving and Trimming Moisturizing and Protecting Your Skin